google/wiki40b huggingface dataset:
Blaise Pascal

Blaise Pascal (Blezas Paskalis; 1623 m. birželio 19 d. – 1662 m. rugpjūčio 19 d.) – prancūzų filosofas, matematikas, fizikas.
Gimė Klermonte, Prancūzijoje. Dar vaikystėje Blezas laikytas matematikos genijumi, būdamas 16 metų, sukūrė kūgio pjūvio teoriją, po trejų metų sukonstravo skaičiavimo mašiną, 1647 metais atrado hidraulinio preso veikimo principą, taip pat galimybę barometru matuoti oro slėgį.
Taip pat Paskalis dirbo ir tikimybių teorijos srityje, 1654 metais atrado Paskalio trikampį bei jį paaiškinančią teoriją. Vėliau atitolo nuo matematikos ir fizikos ir užsiėmė religine filosofija. Jį patraukė jansenistų religinio sąjūdžio idėjos. Ketino parašyti veikalą „Krikščionybės apologija“, bet nespėjo – sukliudė mirtis. Po Paskalio mirties rasti rankraščiai – medžiaga „Krikščionybės apologijai“ – buvo 1670 m. išleisti pavadinimu „Pono Paskalio mintys apie religiją ir kai kuriuos kitus klausimus, rastos po jo mirties tarp jo popierių“. Vėliau šį fragmentišką veikalą imta vadinti tiesiog „Mintimis“ (Pensées).
Blezas Paskalis sukūrė pirmąją skaičiavimo mašiną – Paskalina (kompiuterio prototipą) (1642 metais).

Paskalio filosofija

Paskalio religijos filosofija kai kuriais atžvilgiais yra XX a. egzistencializmo filosofijos pirmtakė. Joje pabrėžiamas žmogaus proto bejėgiškumas, skeptiškai vertinamos jo pažintinės galios. Skiriama „matematinė dvasia“ (esprit de géométrie) ir „įžvalgi dvasia“ (esprit de finesse). Matematinė dvasia būdinga abstrakčiai, pagal taisykles protaujančiam mokslininkui. Įžvalgia dvasia pasižymintys žmonės siekia tiesos vadovaudamiesi intuicija ir nuovoka, be įrodymų ir aiškių pagrindų. Paskalio nuomone, matematinė dvasia negali išspręsti žmogui svarbių etinių ir religinių problemų. Svarbiu savo oponentu filosofijoje Paskalis laikė savo amžininką racionalizmo filosofijos atstovą R. Dekartą, nes pastarojo požiūriu žmogaus protas gali pažinti absoliučiai tikras tiesas.
Vis dėlto Paskalis visiškai neatsisako proto (žr. Keršytė 1997: 311; MacLean 1998). Protui jis priešina ne jausmus, bet „širdį“ – ypatingą gebėjimą pažinti antgamtinius dalykus (žr. Tatarkiewicz 2002: 73). Garsioje „Minčių“ vietoje teigiama: „Širdis turi savo paskatų, kurių nežino protas“ (Le cœur a ses raisons que la raison ne connaît pas; 277-as fragmentas, p. 91).
Filosofijos istorijoje Paskalis žinomas dar ir dėl to, kad „Mintyse“ išdėstė samprotavimą, vadinamą „Paskalio lažybomis“ (le pari de Pascal). Šiuo samprotavimu siekiama įrodyti, kad žmogui yra naudinga pripažinti Dievo buvimą. Paskalis samprotauja taip: „Dievas arba yra, arba jo nėra (…) jei laimite, išlošiate viską, jei pralaimite, nepralošiate nieko“ (233-as fragm., p. 79-80). Jo nuomone, „statydami“ už Dievo buvimą, galime arba laimėti „viską“ (t. y. amžinąjį gyvenimą), arba „nepralošti nieko“ (t. y. „pralošti“ žemiškąjį gyvenimą).
Virginijus Braziulis

Biografija

1984 metais baigė Jonškėlio tarybinio ūkio technikumą. Technikas-mechanikas. Šiuo metu ūkininkas, užsiima žemės ūkio veikla.
Šachmatais žaisti išmoko būdamas 13 metų. Rimčiau susidomėjo, mokydamasis Joniškėlio technikume, buvau čempionas. Pasvalio rajono jaunimo komandoje žaidė prie 1 lentos. Vėliau pradėjo žaisti Joniškio rajono varžybose, kelis kartus tapo rajono čempionu. Dalyvavo Tarptautiniame šachmatų festivalyje Radviliškis 2014". 1979, 1993-1997 metais žaidė keliuose turnyruose susirašinėjant, nuo 2006 metų pakartotinai.
Šaškių-šachmatų klubo narys, Žagarės bendruomenės "Veidė" narys. Lietuvos laisvės sąjunga (liberalai) narys. Dalyvavo 2015 metų kovo 1 dienos savivaldybių tarybų rinkimuose.
Išsiskyręs. Sūnūs Ramūnas bei Raimondas. Gyvena su vyresniuoju sūnumi ir drauge savo gimtinėje, kur turi sodybą, žemės ir ūkininkauja.
Udraliai

Istorija

Kaimo pietvakariniame pakraštyje, Pasirvydžio miškelyje buvo apeiginis akmuo su dubeniu, 1968 m. perkeltas į Kretingą.
Valda Malinauskaitė

Valda Malinauskaitė (g. 1951 m. Šlynakiemio kaime, Punsko valsčius) – Lenkijos lietuvių žurnalistė, poetė.

Biografija

Baigusi Šlynakiemio pradinę mokyklą, toliau mokėsi Punsko licėjuje. Vilniaus universitete studijavo žurnalistiką. Grįžusi į gimtinę 1984-88 m. ėjo Lenkijos lietuvių žurnalo „Aušra“ vyriausiosios redaktorės pareigas. 1988 m. V. Malinauskaitė paliko žurnalą ir pradėjo ūkininkauti. Dalyvavo saviveikloje: dainavo Punso lietuvių kultūros namų etnografiniame ansamblyje „Gimtinė“.
Jos eilėraščius, pasirašytus Rasos slapyvardžiu, spausdino Varšuvos lietuvių leidinys „Varšuvos lietuvis“, 2000 m. jie buvo paskelbti ir „Lietuvių kurybos antologijoje“.
Išlikimo žaidimas

Turinys

Benas – nedidelio atokaus miestelio šerifo padėjėjas ir geriausias apylinkės pėdsekys. Po to, kai jo draugė Liana išvyksta studijuoti į koledžą, šerifas jam pasiūlo darbą – lydėti į dykumą medžioti Džoną Madeką. Turtuolis, turintis geriausią įrangą, ginklus bei pagal užsakymą gamintą džipą, kaip paaiškėja, neturi licencijos, tačiau paperka tiek šerifą, tiek patį Beną. Pernakvoję dykumoje, vyrai ryte surengia pasalą, tačiau Džonas, paskubomis paleidęs šūvį, nužudo žmogų. Norėdamas išvengti atsakomybės, Džonas taip pat paleidžia į kūną šūvį iš Beno šautuvo, o tuomet, šantažuodamas ir siūlydamas pinigus, mėgina šį priversti padėti paslėpti nusikaltimą. Kuomet Benas pamėgina iškviesti pagalbą, Džonas, grasindamas ginklu, jį išrengia ir paleidžia į dykumą, iš tolo sekdamas ir stebėdamas, kuomet šis mirs išsekintas kaitros...
Savaitės ekranas

Savaitės ekranas – reklaminis savaitraštis, ėjęs 1972–1991 m. Vilniuje lietuvių ir rusų kalba.

Istorija

Pakeitė biuletenį „Ekrano naujienos“. 1972–1979 m. leido Respublikinė kino filmų nuomojimo kontora. 1980–1990 m. ėjo kaip leidinio „Kinas“ savaitinis reklaminis priedas. Tiražas 1981 m. – 29 600 egz. lietuvių kalba ir 10 200 egz. rusų k., 1991 m. – 9300 egz. lietuvių kalba ir 5300 egz. rusų k.
Nuo 1992 m. vietoje „Savaitės ekrano“ leidžiamas savaitraštis „7 meno dienos“.
Tadas Straleckas

Tadas Straleckas (g. 1983 m. balandžio 4 d.) – Lietuvos futbolininkas, puolėjas.

Biografija

Žaidė Kareda Kaunas (2000), Jėgeriai Kaunas (2001–2002), FBK Kaunas (2001; Lietuvos čempionas), LKKA Atletas Kaunas (2003), FK Šilutė (2006–2008), Tauras Tauragė (2009) komandose, vėliau perėjo į mėgėjų varžybas (Aleksotas Kaunas, Rūdupis Prienai).
Henrikas Baltrušaitis

Biografija

Nepriklausomybės kovų dalyvis. Studijavo Lietuvos universitete.
Satyrinius kūrinius spausdino įvairiuose leidiniuose. „Kuntaplyje“ pasirašydavo Alb. Zabediejumi, „Karyje“ H. Trakučiu, „Darbe“ ir „Policijoje“ Henr. Vingėla, „Lietuvos keleivyje“ Pričkumi Stenkumi ir pan.
IFK Eskilstuna

istorija

1897 m. rugsėjo 9 d. įkurtas klubas.
1921 m. yra tapę Švedijos čempionais.
Pastaruoju metu buvo iškritę net į šeštos pakopos pirmenybes.
Žaliasis verslas

Žaliasis verslas – socialiai atsakingo verslo idėja, kurią propaguojančios organizacijos vadina save draugiškomis visuomenei, suvokia žmogaus poveikį gamtai ir rūpinasi ekologija, gamtos išsaugojimu. Visų pirma, jos naudoja atsinaujinančius energijos išteklius. Visais savo veiksmais tokios organizacijos stengiasi parodyti, kad jų pelno siekimas, gamyba nesikerta su visuomenės interesais, ypač gamtosauga. Toks elgesys sukuria organizacijos ir jos produkcijos/paslaugų didesnę vertę vartotojų, investuotojų ir visos visuomenės akyse.

Pavyzdžiai

Ekologiško verslo pagrindinis tikslas – panaikinti ar bent sumažinti pavojingų medžiagų ir chemikalų poveikį visuomenei, energijos išteklių gamybai išeikvojimą. Tai mėginama daryti tokiomis priemonėmis: mažinamas popieriaus vartojimas pasitelkiant elektroninius resursus, gaminama tik tokia produkcija, kurią galima perdirbti, neatsinaujinantys ištekliai pakeičiami alternatyviais energijos šaltiniais. Socialiai atsakingos įmonės stengiasi kenksmingiems produktams surasti ekologiškas ir pigesnes alternatyvas.

Žaliojo verslo pradininkai

Yvon Chouinard iš aprangos gamintojos „Patagonia“ – organinių siūlų naudojimo pionierius, atiduodavęs perdirbti senus drabužius, naudojęs įmonėje atsinaujinančius energijos šaltinius (1970 m.). 1983 m. Gary Hirshberg, savo fermoje įsteigė organiško ūkininkavimo mokyklą. 1993 m. įkurta „Newman's Own Organics“ įmonė, besirūpinanti laukinių gyvūnų išsaugojimu ir atliekanti organinės žemdirbystės tyrimus. 2003 m. Jigar Shah JAV įkurta „SunEdison“ įmonė tapo didžiausia saulės energijos gamintoja valstijose. Prie žaliojo verslo kūrimo ir propagavimo prisidėjo ir daugelis kitų verslininkų: John Mackey iš „Whole Foods Market“, Martin Ernegg iš „Zelfo Australia“, Joseph Whinney iš „Theo Chocolate“, Sean O'Hea iš „Vehizero“ ir kiti.
Eiriogala

Aplinkinės gyvenvietės

Mikalaučiškės – 1 km
Kandidatų turnyras

Kandidatų turnyras – tai pasaulio šachmatų čempionato etapas, kuriame atrenkamas pasaulio šachmatų čempiono varžovas mače dėl pasaulio čempiono vardo.
Pirmasis Kandidatų turnyras įvyko 1950 m. Jį organizavo FIDE. Nuo 1962 metų turnyrus pakeitė atkrentamieji Kandidatų mačai, todėl vėliau Kandidatų turnyrai vykdavo nereguliariai.
Einant metams dalyvaujančių turnyre žaidėjų skaičius skaičius svyravo nuo 8 iki 15. Nors keletas žaidėjų į šį turnyrą patekdavo tiesiogiai, daugumas žaidėjų – tik praėję atranką Tarpzoniniame turnyre.

Istorija

Pirmas Pasaulio šachmatų čempionato Tarpzoninio ir Kandidatų turnyrų ciklas prasidėjo 1948 m. Šie turnyrai buvo rengiami 1950–1962 m. Po to ilgam laikui, 1963–1983 m., buvo pakeisti Kandidatų mačais. Vėl atnaujinti 1985 metais. 1986 m. FIDE vėl atsisakė Kandidatų turnyrų. Iš viso buvo pravesti šeši Kandidatų turnyrai. Turnyre dalyvaudavo tarpzoninio turnyro, ar turnyrų (1984 m.) geriausiai pasirodę žaidėjai. Jų skaičius keitėsi. Taip pat turnyre dalyvaudavo ir žaidėjas pralaimėjęs pasaulio čempionato mačą. Nuo 1959 metų turnyre galėjo dalyvauti ir žaidėjas praėjusiame kandidatų turnyre užėmęs 2-ąją vietą. 1950–1956 metų turnyrai buvo žaidžiami dviem ratais, 1959–1962 m. keturiais ratais. 
1965–1984 m. pretendento į pasaulio šachmatų čempionus išaiškinimui pradėti naudoti atkrentamieji mačai, kurie trukdavo keletą mėnesių. Jie vykdavo ratų sistema. 1995–1996 m. mačuose (nuo pusfinalio lygiomis teisėmis dalyvavo tuometinis FIDE pasaulio čempionas Anatolijus Karpovas. Nuo 1996 m. FIDE sustabdė Kandidatų turnyrus. Nuo 2007 m. pasaulio čempionato vėl pradėjo juos rengti, bet jau kitokia tvarka. 1985 m. – po 25 metų pertraukos vėl paprastas ratų sistemos turnyras, kurio 4 geriausiai pasirodę šachmatininkai žaidė dar atkrentamuosius mačus, kurių nugalėtojas iš kart netapo pretendentu. FIDE kongresas Grace nutarė, kad Kandidatų mačų nugalėtojas 1987 metais, 14 partijų superfinalo mače, susitiktų su A. Karpovu, kuris 1986 metais pralaimėjo mačą revanšą Gariui Kasparovui. 
Per atsiskyrimą nuo FIDE (1992–2006 m.) „klasikinio“ pasaulio čempionato organizatoriai surengė (1994–1995, 1998 ir 2002 m.) tris Kandidatų turnyrus, kurių sponsoriai, kaip ir formatas, kiekvieną kartą buvo kitas. Vieno iš šių turnyrų nugalėtojas (Aleksejus Širovas) dėl abejotinų aplinkybių neturėjo galimybės žaisti klasikiniame 2000 m. pasaulio čempionate. Kandidatų turnyrai buvo vėl pradėti rengti 2013 m.
Sakvojažas

Sakvojažas (pranc. sac voyage 'kelioninis krepšys') – paprastai odinė vidutinio dydžio kelioninė talpyklė, kurios korpusas dažniausiai paprastas, o viršus suveriamas ir susegamas. Turi paprastai vieną kietą rankeną, bet rankenos gali būti ir dvi. Lyginant su portfeliu paprastai pasižymi didesne talpa.
Šiuolaikinio sakvojažo prototipas buvo paprastas bagažinis krepšys, pasiūtas iš seno kilimo gabalų. Dėl to JAV sakvojažus iki šiol vadina angl. carpetbag 'kiliminis krepšys'. XIX a. 5-6 dešimtečius tokie carpetbags buvo labai madingi JAV, juos naudodavo keliaudami JAV geležinkeliais. Sakvojažai savo populiarumą išlaikė ir toliau, ne tik dėl pigumo, bet ir dėl patogumo ir patvarumo, nes kiliminę medžiagą pakeitė oda. Odiniai sakvojažai pasidarė pasiturinčiųjų atributas.
Po JAV Pilietinio karo JAV atsirado sąvoka sakvojažininkas (angl. carpetbagger). JAV pietuose tai buvo neigiama sąvoka, reiškusi šiaurietį, atvykusį į pietų valstijas be nieko, tik su sakvojažu, ir besistengusiu pigiai supirkti nuskurdusių pietiečių turtą.
Gaziabadas

Istorija

Miestą 1740 metais įkūrė Ghazi – ud – din, savo garbei jį pavadinęs Ghaziuddinnagar – vėliau šis pavadinimas redukavosi iki Gaziabado. 1857–1859 m. vyko intensyvios kovos su britų kolonizatoriais (Sipajų sukilimas).
Mėlynsparnė apsiuva

Aprašymas

Lervos užauga iki 45 mm ilgio, gyvena dažniausiai 2 – 7 m pločio, lėtos tėkmės upėse ir upeliuose su smėlėtu, akmenuotu gruntu bei gana tankia augalija (plūdėm, plunksnalapėm, viksvom) ir samanomis. Kartais aptinkamos ir stovinčiame vandenyje. Smėlėtas dugnas gali būti apneštas dumblu ar sąnašomis. Būdingas švarus, humusingas, deguonės prisotintas ir šiek tiek rūgštus vanduo. Kaip ir dauguma kitų apsiuvų, lervos iš įvairių šapelių, augalų liekanų, smulkių akmenukų ir kt. statosi namelį. Lervos aptinkamos nuo rudens pradžios iki gegužės mėnesio. Suaugėliai pastebėti šalia lėtos tekmės upių. Apsiuva skraido gegužės pabaigoje ir birželio mėnesį.

Paplitimas

Fenoskandija, Lenkija, Pabaltijis, Baltarusija ir Rusija.
Lietuvoje žinomos radimvietės Merkio aukštupyje ir Šalčios vidurupyje, Žeimenoje netoli Pažeimenės ir Meroje, žemiau Daumilų kaimo (Švenčionių r.), prie Šventosios upės (Ukmergės r.).
Nyksta dėl upių taršos, įrašyta į Lietuvos raudonąją knygą.

Šaltiniai

Rašomavičius Valerijus, Lietuvos raudonoji knyga, Kaunas: „Lututė“, 2007. psl. 91. ISBN 978-9955-692-71-3
Kodi

Papildiniai / Priedai

XBMC turi atvirą API, leidžiantį trečiosios šalies kūrėjams kurti papildinius/priedus: įskiepius, scenarijus, temas, tinklo sąsajas, ir t. t. (neribotos galimybės). XBMC programuotojai skatina kurti ir skleisti jų įskiepius, padaryti juos prieinamus tiesiai iš XBMC. Naujausia XBMC versija turi naują architektūrą Addons Framework, taip pat Addons Manager GUI, decentralizuoto platinimo klientą, katras naudoja trečiosios šalies servisus, kurie teikia XBMC turinį. Addons Manager (Addons Browser) leidžia vartotojams tiesiogiai įkelti papildinius/priedus.
Komplektacijos vadovas (Addons Browser) leidžia vartotojams tiesiogiai atsisiųsti papildinius/priedus. Papildiniai/priedai XBMC rašomi Python programavimo kalba, grafikos tvarkyklė naudoja WindowXML, analogai „Apple“ Mac OS X Dashboard Widgets ir „Microsoft“ Gadgets Windows Sidebar.
Mindaugas Jurčius

Biografija

1989 m. baigė Rietavo tarybinį ūkis technikumą, elektromechanikas, 2006 m. baigė Šiaulių KVTK, vadybininkas.
Seimo nario Vytauto Gapšio padėjėjas-sekretorius. Nuo 2011 m. Plungės rajono savivaldybės mero pavaduotojas.
Darbo partijos Plungės rajono skyriaus narys. Nuo 2011 m. Plungės rajono savivaldybės tarybos narys. 
Bendruomenės „Gintališkės sodžius“ pirmininkas.
Žmona Vilma, vaikai Martynas, Silvija.
Žiežmarių sinagoga

Žiežmarių sinagoga – buvusi žydų sinagoga Žiežmariuose. Sinagogoje dažnai vyksta kultūriniai renginiai.

Istorija

Sinagoga Žiežmariuose buvo pastatyta 1690 m. – 1696 m. tarpe. 1889 m. Žiežmariuose jau veikė 1 sinagoga ir 2 žydų maldos namai.
Tarpukariu miestelyje vėl veikė viena sinagoga, kurios pastatas išlikęs iki mūsų dienų. Tai viena iš keturiolikos Lietuvoje išlikusių medinių sinagogų. Ši sinagoga žydų statyta XIX a. viduryje, jos architektūroje jaučiama romantizmo įtaka. Kilus gaisrui, 1920 m. – atstatyta. Monumentalaus tūrio, ištęsto stačiakampio plano sinagogos vyrų salę apšviečia 18 arkinių langų. Šioje salėje centrinėje dalyje išlikusios dvi iš keturių kolonų, tarp kurių buvo įkomponuota bima. Moterų galerijoje sinagogos antrame aukšte išlikę arkinės angos.
Prieš Antrąjį pasaulinį karą Žiežmarių žydų bendruomenė turėjo apie tūkstantį narių, kurie sinagogoje ne tik melsdavosi. Sinagoga taip pat buvo mokymo ir bendruomenės gyvenimo centras. Po karo Žiežmariuose žydų beveik nebeliko, o unikali sinagoga daugelį metų buvo paversta sandėliu.
2018 m. sinagogos fasadas buvo restauruotas.
Hans Wehberg

Hansas Vėjbergas (vok. Hans Wehberg; 1885 m. gruodžio 15 d. Diuseldorfe, Vokietija – 1962 m. gegužės 30 d. Ženevoje, Šveicarija) – vokiečių teisininkas, teisėtyrininkas, tarptautininkas teoretikas, pacifistas, kartu su Valteriu Šiukingu (1875–1935) – pacifistinės tarptautinės teisėtyros kūrėjas.
Tėvas gydytojas Heinrich Wehberg.

Biografija

Gvildeno karo teisės, Tautų Sąjungos (TS) veiklos klausimus. Plėtojo jėgos įveikimo teise idėją. Kaip teisėtyrininkas nagrinėjo pozityvistinius, sociologinius bei etinius tarptautinės teisės aspektus.   Pagrindinis veikalas – Tautų Sąjungos komentaras (bendraautoris – Valteris Šiukingas). Pirmasis leidimas – 1921 m., tapęs pirmuoju moksliniu šaltiniu šia tema. Trečiasis leidimas – 1931 m., 2 tomai. I tome TS įstatų 1–7  straipsnių komentaras vadovėlio forma.   1924–1962 m., siekdamas turėti „tribūną“ taikos judėjimo idėjoms skelbti, leido žurnalą Die Friedens-Warte () po steigėjo bei leidėjo Alfred Hermann Fried mirties (nuo 1923 m. – grupė teisėtyrininkų tarptautininkų, tarp kurių buvo ir Hansas Vėjbergas).
Tarptautinės teisės instituto narys (pranc. Institut de Droit international).
Targa

Targa (angl. Targa top) – automobilio kėbulo tipas su nuimama stogo dalimi. Targos tipo automobiliuose galima nuimti stogo dalis, esančias virš vairuotojo ir keleivio durelių, tačiau kėbulo atramos, esančios už jų, nenuimamos. Stogas gali būti vientisas arba padalintas į dvi dalis; pastaruoju atveju (pavaizduota paveikslėlyje) nuėmus dalis, lieka kėbulo atrama, jungianti galinę automobilio dalį su priekine; priešingu atveju automobilis turi visiškai laisvą erdvę nuo priekinio iki galinio stiklo.
Citadele bankas

Akcininkai

AB Citadele bankas Lietuvoje priklauso naujojo Latvijoje įsteigto „Citadele“ banko grupei. AB „Citadele“ banko Lietuvoje vienintelis akcininkas – Latvijos AS „Citadele banka“.

Istorija

2000 m. kovo 3 d. Latvijos bankas AS Parex banka ir su juo susiję asmenys įsigijo pagrindinį Industrijos banko akcijų paketą ir tų pačių metų spalio 5 d. pakeitė pavadinimą į AB PAREX bankas. 2010 m. rugpjūčio 26 d. Banko pavadinimas pakeistas į AB „Citadele“ bankas.

Veiklos kryptys

AB Citadele bankas veikla orientuota į privačių ir verslo klientų aptarnavimą. Bankas siūlo mokėjimo korteles, kreditus, šiuolaikines elektroninės bankininkystės paslaugas, mokėjimo pavedimus į kitas šalis, aktyvų valdymą ir investicinės veiklos konsultacijas.
Leonas (Ispanija)

Istorija

Miestas, įsikūręs Kantabrijos kalnų pietinėse prieškalnėse, žinomas nuo romėnų laikų. Antikos laikais buvo romėnų legiono stovyklavietė. VI a. – VII a. Leoną valdė vestgotai, vėliau maurai, kuriuos 850 m. išvijo Astūrijos karalius Ordonjas I. Nuo 914 m. Astūrijos ir Leono karalystės sostinė. Valdant Kastilijos karaliui Ferdinandui I Leonas tapo Ispanijos Leono karalystės sostine. Po XIII a. miesto svarba sumažėjo, XVI a. smuko ir ūkis. Miestas atsigavo XIX a. netoliese pradėjus kasti akmens anglis. Per 1936–1939 m. Ispanijos pilietinį karą kovojo Fransisko Franko pusėje. Nuo XX a. septinto dešimtmečio dėl kaimo gyventojų kėlimosi labai išsiplėtė, tapo judėjimo dėl Leono srities autonomijos centru.

Ekonomika

Geležinkeliai ir plentai į Gichoną, Burgosą, Valjadolidą. Yra Leono oro uostas. Išplėtota maisto, chemijos (ir farmacijos), tekstilės, keramikos, poligrafijos pramonė. Apylinkėse auginami javai, cukriniai runkeliai, daržovės. 
1972 m. įkurtas Universitetas.

Turizmas

Garsios Didžiosios savaitės, t. p. Šv. Jono (korida, folkloriniai šokiai) ir Šv. Petro dienų šventės. Per Leoną iš Prancūzijos į Santjago de Kompostelą (Galisijos autonominė sritis) einantis maldininkų kelias „Camino de Santiago“ – Pasaulio paveldo paminklas (1999 m.). Yra Vyskupijos, archeologijos (keltų, romėnų radiniai) muziejai. Vyksta Tarptautinis vargonų festivalis.
Dnieprinis grundalas

Išvaizda ir amžius

Subrendęs dnieprinis grundalas dažniausiai 7–10 cm, rečiau iki 18–20 cm ilgio. Subrendusių vidutinis svoris apie 50 g. 
Išgyvena iki 5 metų.

Paplitimas

Savaime paplitę į Juodąją, Azovo, Marmuro jūras įtekančių upių baseinuose.

Buveinės

Tai gėlavandenė žuvis. Dnieprinių grundalai renkasi gyventi smėlėtus, žvirgždėtus bei nestoru dumblo sluoksniu padengtus upių ruožus.

Invazinė žuvis Lietuvoje

Vis dažniau stebimi toli už jų natūralaus arealo ribų, kur be žmogaus pagalbos patys negalėjo išplisti. Lietuvoje buvo aptiktas 2016 metais, kada europines lydekas Neryje žvejojęs Gamtos tyrimų centro ichtiologas Kęstutis Skrupskelis sugautos lydekos skrandyje ir aptiko šią invazinę žuvų rūšį. Tai gėlavandenė žuvis. Dnieprinių grundalų mėgstamos buveinės – smėlėti, žvirgždėti bei nestoru dumblo sluoksniu padengti upių ruožai, kurie sutampa su Lietuvoje vietinių paprastųjų gružlių, paprastųjų kūjagalvių ir šlyžių gyvenamomis buveinėmis, tad konkurencija dėl maisto su šia invazine rūšimi taps reali. Kaip invazinė rūšis, dniepriniai grundalai leidžiami žvejoti ištisus metus.
Alytaus herbas

Aprašas

Raudoname skydo lauke sidabrinė penkialapė heraldinė rožė (erškėtis) su auksiniu viduriu ir žaliais dygliais.

Istorija

Alytui Magdeburgo teises ir herbą suteikė Steponas Batoras 1581 m. birželio 15 d. (rosa alba in campo rubeo – „balta rožė raudoname lauke“). Rožė vienas iš labiausiai paplitusių simbolių Europoje. Gali būti, kad ji pasirinkta pagal Orlovskių giminės (bajorai, gyvenę Alytaus apylinkėse) herbą.
Alytaus dabartinį herbą patvirtino Lietuvos Respublikos Prezidentas 1995 m. gruodžio 11 d.
Gajanos karinės pajėgos

Gajanos karinės pajėgos buvo sukurtos 1966 m. lapkričio 1 d. Visas karinių pajėgų karininkų treniruotes ir apmokymus pradžioje vykdė Didžiosios Britanijos karininkai.
Šalies karinės pajėgos yra stipriai integruotos į visų Gajanos gyventojų gyvenimą. Kariuomenės pajėgos ir finansai dažnai naudojami medikamentų skraidinimui, kelių statymui ir pan.

Naudojamas transportas

Karinės pajėgos labiausiai naudojasi EE-11 Urutu šarvuočiais. Oro pajėgos naudojasi trim kariniais lėktuvais ir trim sraigtasparniais. Šalies karinis laivynas naudojasi 5 patruliniais kateriais.
FK Atmosfera (1973)

Istorija

Mažeikiuose dar nuo XX a. vidurio buvo komanda, nuolat žaisdavusi aukščiausiojoje lygoje. Ji buvo suburta prie Mažeikių elektrotechnikos gamyklos (įkurta 1959 m., priklausė Vilniaus „Elfos“ gamybiniam susivienijimui). 
Kai „Elektra“ sunyko, 1973 m. radosi Atmosfera. Ši komanda žaidė aukščiausioje lygoje ir 1976, bei 1979 m. tapo sovietų Lietuvos čempionais.
1979 m. žaidė „Tiesos“ taurės finale, bet jame pralaimėjo. (Dabartinėje LFF taurėje).
1989 m. buvo paskutiniai, kai komanda žaidė „Atmosferos“ pavadinimu.
1990 m. Mažeikiuose įkurtas „Jovaras“, kuris iš pirmtakės „Atmosferos“ paveldėjo vietą elito divizione.
Pranas Sasnauskas

Biografija

1984 m. baigė Kauno medicinos institutą, gydytojas. VšĮ Elektrėnų ligoninė Anesteziologijos ir reanimacijos skyriaus vedėjas, Všį Vilniaus universitetinė ligoninė Santariškių klinikos, UAB „Grožio terapijos ir chirurgijos klinika“, gydytojas.
Nuo 2002 m. Liberalų demokratų, partijos Tvarka ir teisingumas narys. 2003–2005 m., 2007–2011 m. ir nuo 2011 m. Elektrėnų savivaldybės tarybos narys. 
Sutuoktinė Aliona, vaikai Indrė, Miglė, Pranas.
FC Viktoria Köln 1904

Istorija

Klubas savo istoriją sieja su 1904 m. įkurtu Germania Kalk klubu, kuris per pusamžį ne kartą keitė pavadinimus, kol 1957 m. prisijungė prie tuo metu stipresnio klubo Preußen Dellbrück.
Metropolitan School Frankfurt

Metropolitan School Frankfurt (angl. Metropolitan Primary School) – privati mokykla Vokietijoje, Hesene. Pradinė mokykla, vaikų darželis su dvikalbiu ugdymu (dirba dvi ankstyvojo ugdymo pedagogės – vokietė bei britė). 70 mokinių (6-10 m. amžiaus). Įkurta 2007 m. Plotas – 3 000 m². Valdo Metropolitan School Frankfurt gemeinnützige GmbH (visuomeninė GmbH). Mokymo planas mišrus: Vokietijos švietimo sistemos ir tarptautinis Primary Years Program (PYP). Mokyklos steigėjas tokią filosofiją vadina tarptautiniu švietimu su vokiškomis „šaknimis“ (international education with German roots).
Adresas: Eschborner Landstraße 134–138, PLZ 60489, Frankfurtas prie Maino